
חיזוק תחושת המשמעות ביחידות שהפוטנציאל המבצעי שלהם לא מוצה

רקע:
בימים החולפים החל תהליך רידוד הסד"כ, במסגרת זו, חלק מהכוחות המגויסים משוחררים לביתם.
עבור חלק מן המסגרות, התחושות העולות בתהליך השחרור מעורבות ונובעות מן המוטיבציה הגבוהה לגיוס והמחויבות שהופגנה במשך תקופה זו ביחס לעובדה שהמסגרת לא הופעלה באופן שממצה את יכולותיה המבצעיות.
עובדה זו עשויה לפגוע בתחושת הערך ובהמשך לכך במחויבות הכח להגיע בשנית.
להלן הצעותינו לאופן בו ניתן לצקת משמעות לעשיית המסגרת נוכח העובדה שיכולותיה מוצו באופן חלקי בלבד.

הצעות:

1. הקריאה:
1. נוכחות - חזקו את העובדה שכל הפלוגה התגייסה באופן מלא, חיילים הגיעו מכל קצוות הארץ, חלקם מחו"ל. 
2. זמינות - הגיוס הושלם בקצב מהיר וכולנו עמדנו נכונים לביצוע המשימה בזמן קצר
3. ערכים – מהלך הגיוס חיווה על המחויבות של משרתי הפלוגה אחד לשני, לפלוגה, לצה"ל ולאזרחי המדינה ועל האופי של כל אחד ממשרתי הפלוגה.

2. האימונים:
1. מקצועיות – חזקו את האופן בו החיילים התאמנו, ציינו את רמת המשמעת שהפגינו במהלך האימונים, הרצינות והמקצוענות.
2. מוכנות – ציינו את העובדה שהאופן בו התאמנתם הכין אתכם באופן המיטבי לביצוע המשימות ואתם מסיימים את הפעילות חזקים ומקצוענים יותר.
3. מצאו את הנושאים בהם ביצעתם התקדמות וציינו אותם.

3. שגרה:
1. שבחו את היכולת שלהם לעמוד איתנים בתוך שגרה שוחקת, להחזיק את המתח בתוך אי הודאות מבלי להתפרק או להתפורר זאת למול הקושי שבאי קבלת המשימה.
2. חוסן – ציינו איך נבנה חוסן של יחידה, איך גם בתוך הקושי הצלחתם לייצר שגרה ולבצע פעולות סיזיפיות, חזרתיות קטנות שבנו חוסן מנטאלי והתמדה.
3. ערכים – ציינו את הערכים שבאו לידי ביטוי בתקופה זו. שבחו את העזרה ההדדית, את הרעות, הכבוד, השותפות, את הגמישות והיכולת לשנות מיקום משימה בזמן קצר וציינו את גאוותכם על אנשיכם ואת הגאווה להשתייך למסגרת שאלו אנשיה.




4. משימה:
1. יצרו את התמונה הגדולה - כל חייל כאן הוא חלק מצוות, מפלוגה, גדוד וחטיבה שהיא חלק מצבא גדול וחזק שיחד יוצרים שלם גדול מסך החלקים בו, הייתם חלק ממשהו גדול.
2.  היכולת שלכם להחזיק את העתודה, אפשרה את הלחימה ואפשרה למקבלי ההחלטות את המנעד השלם בבחירת אופני הפעולה, תחת הידיעה שיש כוחות גדולים, מלאים, מיומנים ומוכנים להפעלה מיידית בקריאה.
3. אני גאה לעמוד בראש פלוגה מקצועית ומקצוענית ויודע שבהינתן הפקודה, אין כח שירצה לעמוד מולנו.

5. השראה: 
1. ההתייצבות שלכם והאיתנות שלכם לאורך זמן נטעה באזרחי המדינה תחושת בטחון וידיעה שיש על מי לסמוך. בכך הגברתם חוסן לאומי, גאווה ותקווה.
2. השירות שלנו משתרע אל מעבר לשדה הקרב, הערכים שהפגנתם הם הערובה לכך שביחד נוכל לעצב כאן חברה טובה יותר, של אנשים מחויבים כמותכם, שמבעד לכל האתגרים והמורכבויות של החיים יגיעו ברגע הקריאה.

6. מבט קדימה:
1. המסע עוד לא נשלם, המשימה שלנו מסתיימת לנקודת זמן זו עד לקריאה הבאה. יש עדיין כוחות שנלחמים ואנו עשויים להיקרא בהמשך להחליף סד"כ לוחם או לבצע משימות מבצעיות אחרות. 
2. אנחנו יוצאים מכאן מוכנים יותר, מאומנים יותר, חזקים יותר ונכונים לכל אתגר.
3. צה"ל ועם ישראל סומכים עלינו, ועל יכולתנו לתת מענה כשנקרא, במחויבות ובמסירות בלתי מתפשרת.
4. נמשיך לשמור אחד על השני גם מהבית בדיוק באותו האופן בו התנהלנו בשבועות החולפים, האנשים בפלוגה הזאת הם ההון האמיתי שלנו ונעשה הכל לשמור אותנו יחד.
5. אנחנו מסיימים את השירות גאים ומלוכדים יותר, עם חברויות שנוצרו כאן שיעמדו בכל מבחן זמן, תחושת שייכות גדולה ורשת של קשרים וחיבורים שהתחילה להתהוות ותימשך לתוך האזרחות.
6. נהיה קשובים לכל התפתחות ואם נקרא שוב לבוא, אני אהיה הגאה שבמפקדים לשוב ולפקד עליכם, אנשי מקצוע, מחויבים, בעלי חוסן פיזי ומנטאלי החולקים את אותו עולם ערכי של אהבת אדם ואהבה למקום. 

התיאור נוצר באופן אוטומטי]לייעוץ, הדרכה וחומרים נוספים
אתם מוזמנים להיכנס לאתר פק"ל בברקוד המצורף
וליצור עמנו קשר

